ITD เกินคาด! Q1 พลิกขาดทุนกว่า 500 ลบ.
ITD เกินคาด! Q1 พลิกขาดทุนกว่า 500 ลบ.เทียบกับช่วงเดียวกันของปีก่อนที่มีกำไรสุทธิ 167.48 ล้านบาท เหตุต้นทุนในการให้บริการรับเหมาก่อสร้าง การขายและให้บริการเพิ่มขึ้น รวมถึงตั้งค่าเผื่อหนี้สงสัยจะสูญในงวดสามเดือนแรกของปี 2558 เพิ่มขึ้น
18 พ.ค. 2558

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลการดำเนินงานไตรมาส 1/58 สิ้นสุดวันที่ 31 มี.ค.58 มีผลขาดทุนสุทธิ 509.60 ล้านบาท หรือขาดทุนสุทธิ 0.0965 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 167.48 ล้านบาท หรือมีกำไรสุทธิ 0.0345 บาทต่อหุ้น
โดยผลการดำเนินงานที่พลิกขาดทุน เนื่องจากบริษัทมีต้นทุนในการให้บริการรับเหมาก่อสร้าง การขายและให้บริการเพิ่มขึ้น ประกอบกับบริษัทตั้งค่าเผื่อหนี้สงสัยจะสูญในงวดสามเดือนแรกของปี 2558 เพิ่มขึ้นจากงวดเดียวกันของปีแล้ว โดยมีสาเหตุสำคัญมาจากการตั้งหนี้สูญของบริษัทย่อยในต่างประเทศที่ยุติกระบวนการอนุญาโตตุลาการกับเจ้าของงานเพื่อตกลงรับชำระหนี้ที่ค้างชำระมาเป็นเวลานาน